Kincses Kolozsvár Egyesület

Írj Háy Jánossal!
2026-04-24 17:00 - 2026-04-26 20:00 (Europe/Bucharest) | Planetárium, Piata Unirii 10, Kolozsvár, Kolozs, Románia
Szeretnél írni? Írsz? Pályázz.
Háromnapos intenzív kreatívírás-műhelyt szervezünk Kolozsváron 𝗛𝗮́𝘆 𝗝𝗮́𝗻𝗼𝘀 Babérkoszorú- és József Attila-díjas íróval.
𝗠𝗶𝘁 𝗸𝗲𝗹𝗹 𝘁𝗲𝗻𝗻𝗲𝗱?
Küldj be 𝗮́𝗽𝗿𝗶𝗹𝗶𝘀 𝟭𝟮-𝗲́𝗶𝗴 egy 𝟲𝟬𝟬𝟬 leütéses rövidprózát. A beérkezett pályamunkák közül 15 tehetséges résztvevőt választunk ki Háy Jánossal közösen, akik április 24 és 26. között Háy János közvetlen szakmai irányítása mellett dolgozhatnak saját szövegeiken.
A részvétel szimbolikus összege: 100 RON.
📩 noemi.vajna@gmail.com
Oszd meg azokkal, akiknek szólhat!
Ha kérdésed van írj nekünk.
𝗣𝗿𝗼𝗴𝗿𝗮𝗺
𝗣𝗲́𝗻𝘁𝗲𝗸, 𝗮́𝗽𝗿𝗶𝗹𝗶𝘀 𝟮𝟰.
17:00-20.00 Első találkozás, bemutatkozás – a műhely megnyitója
𝗦𝘇𝗼𝗺𝗯𝗮𝘁, 𝗮́𝗽𝗿𝗶𝗹𝗶𝘀 𝟮𝟱.
10:00–13:00 Műhelymunka
13:00–14:00 Ebédszünet
14:00–17:00 Műhelymunka
𝗩𝗮𝘀𝗮́𝗿𝗻𝗮𝗽, 𝗮́𝗽𝗿𝗶𝗹𝗶𝘀 𝟮𝟲.
10:00–13:00 Műhelymunka
13:00–14:00 Ebédszünet
15:00–19:00 Műhelymunka
𝗥𝗼́𝗹𝘂𝗻𝗸
A kolozsvári 𝗕𝗮𝗹𝗹𝗮 𝗲́𝘀 𝗩𝗮𝗷𝗻𝗮 𝗣𝗿𝗼𝗷𝗲𝗰𝘁𝘀 𝗘𝗴𝘆𝗲𝘀𝘂̈𝗹𝗲𝘁 célja, hogy elősegítse a kortárs magyar irodalom és művészet jelenlétét az erdélyi kulturális térben, valamint hogy lehetőséget biztosítson fiatal alkotók számára a szakmai fejlődésre és kapcsolódásra.
A Balla & Vajna Projects Kulturális Egyesület 2011-ben alakult, miután több mint egy évig informális csoportként működött, és a kolozsvári Ecsetgyár kortárs művészeti központ alapító tagja volt. Az Egyesület fő tevékenységei közé tartozott a 4×4 színházi minifesztivál szervezése, gyerekműhelyek és a Loose Neckties Society zenekar koncertjeinek a lebonyolítása.
𝗔𝘇 𝗲𝘀𝗲𝗺𝗲́𝗻𝘆 𝘁𝗮́𝗺𝗼𝗴𝗮𝘁𝗼́𝗶: Magyarország Kolozsvári Főkonzulátusa, Helikon Irodalmi folyóirat, Cafe Bulgakov
𝗣𝗮𝗿𝘁𝗻𝗲𝗿𝘂̈𝗻𝗸: Planetárium Café.
𝗔𝘇 𝗲𝘀𝗲𝗺𝗲́𝗻𝘆 𝘃𝗶𝘇𝘂𝗮́𝗹𝗶𝘀 𝗶𝗱𝗲𝗻𝘁𝗶𝘁𝗮́𝘀𝗮: Ozsváth Zsuzsa

Könyvturi: 12. fejezet
2026-04-24 11:00 - 2026-04-25 19:00 | Szabók bástyája
Vannak történetek, amiket nem lehet abbahagyni… Várunk mindenkit szeretettel április 24-én és 25-én egy újabb közösségi eseményre, ahol a könyvturizás mellett izgalmas kulturális programokkal is készülünk.

Program:
Péntek, április 24.
11:00 – Kapunyitás: Kezdődik a könyvturi!
17:00 – Versszínházi előadás – Fellép az Ampelopsis versszínházi társulat.
Szombat, április 25.
12:00 – Nyitás és a könyvturi folytatása.
12:00 – 14:00 – Gyerekprogramok Bazsó Rózsa koordinálásával: Izgalmas foglalkozások és nosztalgikus diavetítés a legkisebbeknek.
15:00 – 17:00 – Okulusz Könyvklub: irodalmi élménybeszámoló.
A választott könyv: Colum McCann – Hadd forogjon a nagyvilág
17:00 – 19:00 – Irodalmi antihősök pszichológiai szemmel.
Beszélgetőtársak: Fákó Hunor (pszichológus, a Hedepy munkatársa) és Szabó Eszter (az Okulusz irodalmi podcast és könyvklub vezetője).
Hozd el a régi kedvenceidet, találj újakat, és maradj velünk az eseményeken is!

Változatok. Mese és muzsika a juhok kereséséről. Hatházi András és a kolozsvári táncházzenészek
2026-04-23 20:00 - 22:00 | Központi Szálló / Melody épülete, Piata Unirii 29., Kolozsvár, Romania
🌿Szeretettel várunk benneteket egy olyan előadásra, amely Szent György napjához kapcsolódik – ahhoz az időponthoz, amikor a hagyomány szerint először hajtották ki a nyájat a legelőre.
🎻 📖Az előadás középpontjában a mese és a népzene áll. A történet kiindulópontja egyszerű: a pásztor elvesztette a juhait – innen lépésről lépésre haladunk tovább, hol a mese visz előre, hol a népzene, és közben lassan kirajzolódik, merre is tart a nyáj.

👥Előadók:
Hatházi András, valamint Antal Csanád, Dezső Attila, Dénes Károly, Miklósi Hunor, Réti Zoltán, Szabó Bence, Szász Dávid és Szopos Kálmán
Ötletgazda és zenei szerkesztő: Könczei Csongor
📸Az eseményen fotó és filmfelvétel készülhet. Az eseményen való részvétellel beleegyezik, hogy az itt készült felvételeken szerepelhet, és az alapítvány ezeket kizárólag programjainak népszerűsítése céljából használhatja.

Közgazdász Borklub - Fekete doboz, fehér gallér – bérátláthatóság az AI korában
2026-04-23 19:00 - 21:00 | Reményik Sándor Galéria, B-dul 21 Decembrie 1989, 1. sz., Kolozsvár, Kolozs, Románia
Az algoritmusok ma már nemcsak a gyárakban dolgoznak. A mesterséges intelligencia egyre mélyebbre hatol a munka világába, miközben működése sokszor „fekete doboz” marad: sem a munkavállalók, sem a döntéshozók nem látják pontosan, mi alapján születnek az ítéletek. De hogyan tehető átláthatóvá az AI? Milyen hatással van a munkaerőpiacra, és milyen új kihívásokat hoz a szabályozás, például a transzparenciát célzó irányelvek?
A Közgazdász Borklub következő estjén egy aktuális és gondolatébresztő szakmai előadásra invitálunk, amely nemcsak diagnózist ad, hanem gyakorlati nézőpontból is vizsgálja az AI és a munka világának kapcsolatát – kitérve többek között a döntéshozatal átláthatóságára és a kimerülés kérdésére is. Az estét – hagyományainkhoz híven – gondosan válogatott borok teszik teljessé.

Szakmai előadás címe:
Fekete doboz, fehér gallér – bérátláthatóság az AI korában
Előadó:
Dr. Dobre Nóra
HR igazgató, Genpact Románia
egyetemi adjunktus

Borkóstoló – Jackfall
A borokat bemutatja:
Jandrasics Borbála, borszakértő, Jackfall Bormanufaktúra

Az esemény partnere:
a Romániai Evangélikus Lutheránus Egyház

Szeretettel várunk minden érdeklődőt egy tartalmas, inspiráló estére!

Tárlatvezetés a Sipos László kiállításon Szebeni Zsuzsa kurátorral
2026-04-23 18:00 - 19:00, 2026-04-23 14:00 - 15:00 | Kolozsvári Magyar Szalon, Farkas utca 8., Kolozsvár, Kolozs, Romania
A Kolozsvári Magyar Szalon nyitókiállítása Sipos László festőművész-grafikus életművének világába enged betekintést.
A kiállítást Szebeni Zsuzsa kurátor vezetésével tekinthetjük meg.

Sipos László önkéntes száműzetésben született alkotásai sajátos, szigorú és letisztult vizuális univerzumot tárnak fel. Az erdélyi könyvgrafika meghatározó alakjaként ismert alkotó festményeiben a színek lágyítják és emelik ki azt a lényeglátást, amely grafikáiban szinte csontig csupaszítva jelenik meg. A kiállítás alkalmat ad arra, hogy közelebbről megismerjük ezt a különleges, remetei következetességgel épített művészi világot – mindazok számára, akik már ismerik Sipos László munkásságát, és azoknak is, akik most találkoznak vele először.

RMPSZ 35 – Kolozs megyei jubileumi ünnepség és előadás
2026-04-23 17:00 - 19:00 | Báthory István Elméleti Líceum, Strada Mihail Kogălniceanu 2, Kolozsvár, Románia
Szeretettel hívunk minden érdeklődőt jubileumi rendezvényünkre, ahol szakmai előadással is készülünk a pedagógusok számára.
👉 Pedagógusok a digitális jóllét támogatásában – inspiráció és eszközök a családok tudatos és egészséges médiahasználatáért
Az előadás gyakorlati példákon és kipróbált módszereken keresztül mutatja be, hogyan lehet a pedagógus a családok digitális jóllétének támogatója.
🎤 Előadók:
– Lázár Csilla (Spektrum Oktatási Központ)
– Szilágyi-Balázs Brigitta (Mi Online Program)
💡 A hangsúly a gyakorlaton lesz: több éves tapasztalat, gyermekfoglalkozások és szülő-gyerek workshopok tanulságai mentén kínálunk azonnal alkalmazható ötleteket és inspirációt.

Emlékkonferencia Szabó T. Attila születésének 120. évfordulóján
2026-04-23 16:00 - 2026-04-24 14:00 | Erdélyi Múzeum-Egyesület, str. Napoca nr. 2-4, Kolozsvár
Az EME Bölcsészet-, Nyelv- és Történettudományi Szakosztály és a Jakó Zsigmond Kutatóintézet szervezésében 2026. április 23–24 között az EME székházában kerül sor Szabó T. Attila születésének 120. évfordulója tiszteletére rendezett emlékkonferenciára.
Szabó T. Attila emlékkonferencia – program
Április 23., csütörtök
16.00-17.00 Koszorúzás a Házsongárdi temetőben Szabó T. Attila sírjánál. Beszédet mond Sipos Gábor, az EME alelnöke. Találkozás 15.50-kor a temető kapujában.
Elnök: Tamás Csilla
17.30-17.45 Az emlékkonferencia megnyitója az EME székházának előadótermében (Jókai/Napoca 2. szám)
17.45-18.05 Szabó T. Anna: Nagyapámról
18.05-18.35 Szabó T. E. Attila: A természetjáró Szabó T. Attila
18.35-19.00 Fazakas Emese: Az Erdélyi magyar szótörténeti tár mutatójának szükségessége
19.00-19.20 Benő Attila: A Szabó T. Attila Nyelvi Intézet kutatási programjai és Szabó T. Attila szellemi öröksége
19.20-19.30 Szünet
19.30-19.50 Könyvbemutató: Kádár Edit (szerk.) Erdélyi magyar nyelvészek című kötetet bemutatója. Ismerteti a szerkesztő.

Április 24., péntek
Elnök: Benő Attila
10.00-10.20 Fejér Tamás: Szabó T. Attila és az Erdélyi Nemzeti Múzeum Levéltára
10.20-10.40 Szőke Melinda: Az 1261-es dési kiváltságlevél forrásértékéről
10.40-11.00 Hegyi Géza: Erdélyi folyónevek a középkori oklevelekben
11.00-11.10 Szünet
11.10-11.25 Reszegi Katalin: A Magyar Nemzeti Helynévtár Program. Helyzetjelentés a romániai magyar nyelvterületen zajló munkáról
11.25-11.35 Tamás Csilla: Az MNHP keretében zajló tevékenység Erdélyben és az elmúlt 4 év tanulságai
11.35-11.55 Szünet
11.55-12.15 Reszegi Katalin: Szinonímia a tulajdonnevek körében
12.15-12.35 Wendl Dávid: Szabó T. Attila nyomában: Dés és Magyarfalu helynevei egykor és ma
12.35-12.55 Bárth M. János: Erdő- és fanevek Szabó T. Attila Erdélyi Helynévtörténeti Adattárában
12.55-13.15 Tamás Csilla Szucsági magyar és román helynevekről

SKANZEN-lemezbemutató koncert Kolozsváron a Planetáriumban // vendég: DayByDay
2026-04-22 19:30 - 22:30 | Planetárium, Piata Unirii 10, Kolozsvár, Kolozs, Románia
Hamarosan megjelenik a Skanzen zenekar első nagylemeze, melyet először Kolozsváron, a Planetáriumban április 22-én fognak bemutatni a srácok.
Röviden a Skanzenről:
erdélyi kísérletező rockzene, néha durva, néha feszült, néha meg szívmelengetően finom és szép. Voltak már a legendás 30Y és a Bagossy Brothers Company előzenekara, de megfordultak Erdély több jelentős fesztiválján is.
Skanzen – Egy légy tragédiája:

Az esemény vendégzenekara a sepsiszentgyörgyi DayByDay lesz, úgyhogy érdemes időben érkezni.
ARTIST SUPPORT: 20 RON

EMKE-borklub. Meghívott: Barcza Ákos, Badacsony
2026-04-22 19:00 - 21:00 | Györkös Mányi Albert Emlékház, Republicii / Majális u. 5., 1A ajtó, Kolozsvár, Kolozs, 400015, Románia
☝️ Kötelező az előzetes bejelentkezés a lennebb látható levélcímen!
📢 Kedves Borbarát!
🔸 Meghívottunk a NÉGY80-AS BORÁSZAT BADACSONYBÓL!
Igazi kis családi összefogásként jellemezhetjük a badacsonyi Négy80-at, hiszen a BARCZA CSALÁD két nemzedéke is érdekelt már a pince életében. Bár a szőlőművelésnek évszázados hagyományai vannak a családban, maga a borászkodás hobbinak indult. A család kárpótlás útján jutott hozzá jelenlegi területeihez. Főállásuk mellett foglalkoztak a szőlővel, a termés 90%-át eladták, bor csak a maradékból készült, a maguk és az ismerőseik örömére. 2000-ben viszont visszavásárolták egykori pincéjüket, és komolyabban kezdtek a borászat felé fordulni. Újonnan létrejött vállalkozásuknak ugyanakkor nevet kellett adni. A névnek pedig az volt az előzménye, hogy a rendszerváltás előtt az Állami Gazdaság a badacsonyi területeken kísérleti ültetvényt létesített, amelynek egy részén sortávkísérletek zajlottak. A kárpótlás révén BARCZÁÉKHOZ egy igencsak sajátos, négy méter nyolcvan centi sortávú ültetvény került. Akkor pedig, így okoskodtak: „ha már a sortávolságban ennyire egyediek vagyunk, akkor használjuk ezt névként is.” És lőn NÉGY80!
🔸 A család jelenleg összesen 8 hektár szőlőt művel a borvidék különböző részein. Kiemelkedő adottságú, déli tájolású területeiken elsősorban fehér fajták találhatók. Minden boruk saját ültvényükről származik, amelyek művelésében személyesen, aktívan vesznek részt. 2018-ban jöttek ki az első palackozott évjárattal. Az indulásukkor öt évet adtak maguknak kipróbálni, hogy működik-e ilyen formában a borászat. Ez eltelt, és ők itt vannak!
👉 Sőt, BARCZA ÁKOS és fia, MÁTÉ itt lesz Kolozsváron is a következő szép borsorral:
● Piros bor 2025
● Aljas
● Auvergnas gris 2024
● Auvergnas gris 2023
● Kéknyelű 2024
● Zeus 2024
● Eccer 2023
👉 A helyek száma korlátozott, ezért villámpostán való előzetes bejelentkezés alapján lehet majd részt venni a bemutatón. Jelentkezésüket ▶️ ÁPRILIS 20-IG ◀️ várjuk szeretettel a komedias@gmail.com levélcímen.👉 A létszám felett jelentkezők várólistára kerülnek. Amennyiben a bejelentkezettek közül valaki le szeretné mondani a részvételt, kérjük, tegye azt meg legkevesebb 48 órával az esemény előtt, hogy a várólistásokat értesíthessük. A könnyebb kölcsönös kapcsolattartás végett kérjük, hogy bejelentkezéskor adják meg telefonszámukat is – természetesen, aki eddig még nem adta meg.
📍 A rendezvény szervezője és házigazdája: Vincze László
📍 Társszervező: EMKE Györkös Mányi Albert Emlékház https://www.facebook.com/emkegyorkoshaz

Emberek és kontextusok - kettős könyvbemutató
2026-04-22 18:00 - 19:00 | Erdélyi Múzeum-Egyesület, str. Napoca nr. 2-4, Kolozsvár
Az Erdélyi Múzeum-Egyesület Bölcsészet- Nyelv- és Történettudományi Szakosztálya kettős könyvbemutatóra hívja az érdeklődőket 2026. április 22-én 18:00 órától az EME székházába.
Az EME kiadójánál 2025-ben megjelent kiadványokat – Tóth Mária Orsolya A marosludasi hozzátelepítés története és emlékezete (1903–1989), illetve Tekei Erika a Romániai magyar népköltészeti kiadványok. Folklórkutatás a privát és a nyilvános szféra határán – kutatás, közlés és recepció viszonya – Szabó Árpád Töhötöm, illetve Tapodi Zsuzsanna (online részvétellel) mutatja be.
Az eseményen a két kiadványt összekapcsoló Emberek és kontextusok-sorozat ismertetésére és népszerűsítésére is sor kerül.

Kallós Gyerekmúzeum - Élményfoglalkozás a bőröndből - Április: Régi darabok, mai viselők
2026-04-22 17:00 - 19:00 | Kallós Zoltán Népzene Iskola, Strada Livezii 61, Kolozsvár, Kolozs, 400139, Romania
Bőröndös múzeumpedagógiai sorozat Kolozsváron! 🎒
Minden hónap egyik szerdáján a Kallós Gyűjtemény kincsei kelnek életre dalokkal, játékokkal, ízekkel – és valódi néprajzi tárgyakkal.
A áprilisi alkalom témája: Régi darabok, mai viselők 🎩👞
Áprilisi témánk a viselet napja jegyében viseletek körül fog forogni és egy különleges kézműves foglalkozással is készülünk nektek. ☺️
Ha van hozzá kedved, gyere te is viseletben!
Vezeti: Bárdos Réka
🧒 Kinek? Alsó tagozatos gyerekeknek (pedagógus/szülő kíséretével)
⏳ Időtartam: kb. 45 perc foglalkozás + kóstoló és kézműveskedés; összesen kb. 1,5 óra
💰 Részvételi díj: 30 lej
📝 Regisztráció itt: https://docs.google.com/…/1FAIpQLSca2e5hIc2fjx…/viewform
Figyelem! A regisztráció kötelező! Enélkül nem tudjuk fogadni a gyermekeket a foglalkozáson.

Fontos információk:
• Sokan már bérletet váltottatok, ezért már csak néhány szabad hely maradt erre a foglalkozásra.
• Az idei sorozatból már csak egy alkalom van hátra, ezért a bérletvásárlást felfüggesztettük
• A bérletes résztvevőket is kérjük, hogy regisztráljanak, hogy lássuk, hány gyermek érkezik az adott alkalomra.
• A jelentkezési lap email-cím gyűjtést is tartalmaz, így visszaigazoló emailt küldünk mindenkinek, akinek sikeres volt a regisztrációja.

Gyere, nyissuk ki újra együtt a bőröndöt – régi tárgy, új élmény – játékban a hagyomány!
Szeretettel várunk minden 0–4. osztályos gyermeket és a szülőket!

Nagy Béla: Kolozsvár kincsteremtő polgárai
2026-04-21 18:00 - 19:30 | Erdélyi Múzeum-Egyesület, str. Napoca nr. 2-4, Kolozsvár
A 19. századi Kolozsvár kincsteremtő polgárairól beszélgetünk 2026. április 21-én, kedden 18:00 órától.
Nagy Béla nyugalmazott mérnöknek, helytörténésznek a Művelődés Könyvkiadónál 2026-ban a Kolozsvár kincsteremtő polgárai címmmel megjelent könyvét Gaal György irodalomtörténész, helytörténész mutatja be.
A bemutatót követő beszélgetőestet Benkő Levente történész, a Művelődés folyóirat főszerkesztője moderálja.
A rendezvény házigazdája Szabó Zsolt, a KT elnöke, a Művelődés Kiadó igazgatója.

Livingroom No. 34 & LaczóJuli Sava-borsa // Beszélgetés a színház hangtárának a tagjaival
2026-04-18 23:00 - 2026-04-19 01:00 | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
Meghívottak: Dubován Viktor, Kiss Dávid, Jakab Ádám (A színház hangtárának 🎚️🎵🔌 tagjai.)
Házigazdák: Ozsváth Zsuzsi, Bodolai Balázs
👩‍🍳 Főz: Laczó Júlia
🫕 Kukták: Daradics Hannah, Moldován Evelyn, Orbán Attila
🎶🎵 Zenélnek: Balla Szabolcs, Dubován Viktor, Farkas Loránd, Kiss Dávid, Kiss Tamás, Sütő Márkus, Tőtszegi Zsuzsa, Venczel Péter, Vida Domokos, Vida Ferenc
🎉Látvány: Bocskai Gyopár
🖌 Plakát / Grafika: Benedek Levente

IV. Ping-pong bajnokság a KEL-nél
2026-04-18 17:00 - 22:00 | Egyetem u. 5. sz.
Múltbeli valóságokhoz és jelenbeli igényekhez igazodunk, amikor negyedjére is megszervezzük tavaszi sporteseményként a ping-pong bajnokságot.
🏆 Nem számít, hogy profi vagy kezdő vagy – a lényeg a jó hangulat!
🎯Itt nem a győzelem, hanem nevetés, a közös élmény és a játék öröme áll a középpontban.
Itt tudsz jelentkezni: https://forms.gle/GsArwqnhnTsroR7C8

EMKE Díjátadó ünnepség
2026-04-18 15:00 - 17:00 | Protestáns Teológiai Intézet
🎉Az Erdélyi Magyar Közművelődési Egyesület idén április 18-án tartja díjátadó ünnepségét, amely keretében fellép a Guttman Mihály Pedagóguskórus.
🎉Délután háromtól kezdődő eseményünk a Protestáns Teológiai Intézet Dísztermében zajlik, ahol az év díjazottjai átvehetik elismerésüket.
🎉A rendezvényünk ingyenes, és nincsen szükség előzetes regisztrációra. Szeretettel várunk minden érdeklődőt!

Plüm-Plüm kalandjai
2026-04-18 11:00 - 12:30 | Puck Bábszínház
Az előadás José Géal két rendkívüli történetét mutatja be, amelyeket a főhős, Plüm-Plüm köt össze. Az első mese klasszikusnak mondható, hiszen van benne király, királykisasszony és sárkány, de az abszurd humornak köszönhetően egyáltalán nem szokványos történet az, amit megmutat. A második mesében megismerkedhetünk a csend szigorú őrével, Bajuszrendőrrel, akit a mániákus szabályszegő Pluff kandúr hoz ki a sodrából.
Az előadás tele van izgalmas fordulatokkal és magával ragad mindenkit, kicsitől nagyig!
Rendező: Varga Ibolya
Zeneszerző: Lászlóffy Zsolt
Látványtervező: Hoppál Judit
Előadják: Balogh Dorottya, Domokos Szabolcs, Giriti Réka, Mostis Balázs
3+

Kolozsvári Esettanulmány Napok 2026
2026-04-17 17:00 - 2026-04-18 23:00 | BBTE Közgazdaság- és Gazdálkodástudományi Kar
📅 2026. április 17–18. között ismét megrendezésre kerül a Kolozsvári Esettanulmány Napok, a Babeș–Bolyai Tudományegyetem Közgazdaság- és Gazdálkodástudományi Magyar Intézetének szervezésében.
Az idei évben az esemény különleges keretben valósul meg:
a Kolozsvári Esettanulmány Napok a The Közgáz (Re)Union nagyszabású rendezvénysorozat részeként kerül megrendezésre, még erősebb közösségi és szakmai összefogásban.
🔔 A program kiemelt eseménye a nagy hagyományokkal rendelkező Középiskolások Üzleti Tanácsadó Versenye, ahol a legjobb csapatok mérik össze tudásukat és kreativitásukat valós gazdasági problémák megoldásában.
🎓 Az esemény azonban nemcsak a középiskolásoknak szól: megrendezésre kerül a Kolozsvári Egyetemisták Esettanulmány Versenye is, ahol a hallgatók komplex üzleti kihívásokon dolgozva bizonyíthatják szakmai felkészültségüket.
🏫 A rendezvénynek a BBTE Közgazdaság- és Gazdálkodástudományi Kar ad otthont, ahol szeretettel várunk minden érdeklődőt, középiskolás diákokat, egyetemistákat, tanárokat, alumnikat és szülőket egyaránt.
📢 Két nap, ahol a jövő közgazdászai és üzleti gondolkodói mutatják meg, mire képesek, idén a The Közgáz (Re)Union ünnepi keretében.

JelesNapTár Szent György havában
2026-04-17 16:30 - 19:00 | Györkös Mányi Albert Emlékház, Republicii / Majális u. 5., 1A ajtó, Kolozsvár, Kolozs, 400015, Románia
📣 A JelesNapTár hagyományőrző gyermekprogramunk 2026. április 17-én, pénteken, 16.30 órától jelentkezik újra az EMKE Györkös Mányi Albert Emlékházában (Kolozsvár, Republicii/Majális u. 5.).
👉 Ez alkalommal a résztvevők A SZENT GYÖRGY-NAPHOZ KÖTŐDŐ SZOKÁSOKKAL ÉS MÁS ÁPRILISI JELES NAPOKKAL ismerkedhetnek meg.
🌼 Az esemény szakmai irányítói: CSEREY BOTH ZSUZSA néprajzkutató, kézműves és SZABÓ KINGA játszóházvezető.
🌸Házigazda: KÓS KATALIN.
🌞 A havonta sorra kerülő rendezvényt kisdiákoknak szánjuk, de minden érdeklődőt szívesen látunk, nem utolsó sorban a szülőket-nagyszülőket!

Pedagógus Karriernap 2026
2026-04-17 10:00 - 13:00 | BBTE Pedagógia és Alkalmazott Didaktika Intézet ese
A pedagógusi pályára készülsz? Szeretnéd tudni, hogyan működik a versenyvizsga és milyen lehetőségek várnak rád? Vagy már tanítasz, és kíváncsi vagy a pedagógus mobilitás szabályaira? Akkor ez az esemény neked szól!
Gyere el a Babeș–Bolyai Tudományegyetem és az RMPSZ közösen szervezett Pedagógus karriernapjára!
📍 Helyszín: Kolozsvár, BBTE Pszichológia és Neveléstudományok Kar, Mărgineanu terem (Sindicatelor 7. szám)
💻 Az eseményhez online is lehet csatlakozni, kérdéseket feltenni. Ez előzetes regisztrációt igényel.
👉 https://bit.ly/47ko5u1
🔥 Program:
10.00 – 11.00 Beszélgetés fiatal tanárokkal versenyvizsga- és korai karriertapasztalataikról;
11.00 – 11.10 A BBTE és az RMPSZ vezetőinek köszöntője:
– dr. Markó Bálint, BBTE rektorhelyettes
– Burus-Siklódi Botond, RMPSZ elnök
11.10 – 11.40
A 2026–2027-os pedagógus mobilitást szabályzó keretmódszertan, hasznos tudnivalók – Kiss Imre Kovászna megyei főtanfelügyelő, RMPSZ alelnök előadása;
11.40 – 12.00
Q&A – Waczel Ferenc, Hargita megyei tanfelügyelő – a hallgatók kérdéseire válaszol;
12.00 – 12.40
A tanfelügyelőségek képviselői bemutatják a térség sajátosságait, hiányterületeit és válaszolnak a résztvevők kérdéseire.

📚 Gyere el, kérdezz, inspirálódj és építsd a jövőd a pedagógusi pályán!
#PedagógusKarriernap #bbtepower #RMPSZ #TanáriHivatás #PályakezdőTanár #OktatásJövője #tanitsesinspiralj

Elsötétítés - Bemutató
2026-04-16 20:00 - 22:00 | Kolozsvári Állami Magyar Színház, Str. E. Isac nr. 26-28, Kolozsvár, Kolozs, 400023, Románia
1941 júliusa, Budapest. A város légoltalmi elsötétítés alatt él: az ablakok takarva, a fény bent szorul. Spiró György szereplői ebben a környezetben néznek szembe a történelemnek kiszolgáltatott, tehetetlen egyén lehetséges döntéseivel. Kertész Imre szerint a mű ugyanarról szól, amiről korunk történelme is: a pusztító őrület és a kreatív józan ész konfliktusáról. Ez a konfliktus nem csatatereken, hanem a dialógusokban zajlik: a metszően pontos mondatok ritmusa az előadás szíve.
Vlad Massaci rendezésében a magány és a nyelv egymást erősítő fogalmak. Minél többet beszélnek a szereplők, annál nyilvánvalóbb az elérhetetlen másik. A kommunikáció menedék és csapda.
Bezártság, elhallgatott félelmek, a józan ész és az irracionális hatalom összecsapása — nem múlt időben zajló tapasztalatok. Egy előadás arról, hogyan változhat meg gyökeresen az egyén sorsa egy éjszaka — sőt, pár óra — alatt.
Bővebb 👉 https://www.huntheater.ro/eloadas/698/elsotetites/
🎫 Jegyek 👉 https://bit.ly/ElsotetitesJegyek
_ _ _
Férfi: DIMÉNY Áron
Nő: IMRE Éva
Barát: BOGDÁN Zsolt
Apa: KARDOS M. Róbert
Fiú: BIRÓ Gergő
RENDEZŐ: Vlad MASSACI
Díszlet- és jelmeztervező: Maria MIU
Zeneszerző: Vlaicu GOLCEA
Rendezőasszisztens: CSENGERI Orsolya
Előadásvezető: ALBERT Enikő

📍 𝗛𝗼𝗹? Stúdió
🕗 Időtartam: 2h szünet nélkül
🗣 Magyar nyelvű előadás, román és angol felirattal.
❗️ az előadás 14 éven felülieknek ajánlott!

Konnekt Filmklub - Rövidfilmek estéje
2026-04-16 19:00 - 21:00 | Koffer, B-dul 21 Decembrie 1989, nr: 46/1, Cluj-Napoca, Romania, Kolozsvár
Ezúttal három rövidfilm megtekintésére hívunk titeket, és azok alapján való beszélgetésre.
Fő témánk a szabadság. Szabadság mitől, szabadság honnan, szabadság milyen, szabadság hogyan?
Ne feledjétek: Sokkal többet nyerünk egy filmből, ha beszélgetünk róla.

Bemutatkotik a Sztánai Népismereti Tábor és a Sztánai Nemzetközi Népismereti Filmszemle
2026-04-16 18:00 - 19:00 | Apáczai Csere János Elméleti Líceum, Ion I. C. Brătianu 26., Kolozsvár, Kolozs, 400079, Románia
2026. április 16-án, csütörtökön 18:00 órakor a Kolozsvár Társaság és a budapesti Néprajzi Múzeum szervezésében mutatkozik be a Sztánai Népismereti Tábor és a Sztánai Nemzetközi Népismereti Filmszemle.
A vetítettképes beszélgetőest vendége Somogyvári Rudolf dokumentumfilmes, házigazdája Szabó Zsolt irodalomtörténész, a Kolozsvár Társaság elnöke.
A rendezvényre, melyet az Apáczai Csere János Elméleti Líceum (Király/I.C. Bratianu 26. szám) dísztermében tartunk várunk minden érdeklődőt és azokat a középiskolás diákokat, akik kedvet kapnak ahhoz, hogy az augusztusi sztánai alkotótáborban filmkészítéssel foglalkozzanak.

AI a lövészárokban - Gyakorlati technikák és élő bemutatók közgazdászoknak és vállalkozóknak
2026-04-16 17:30 - 21:00 | Planetárium, Piata Unirii 10, Kolozsvár, Kolozs, Románia
Elméletből már elég volt? Ideje megnézni, hogyan működik a mesterséges intelligencia a gyakorlatban, az üzleti frontvonalon!
Szeretettel meghívunk legújabb szakmai rendezvényünkre, ahol a fókusz a kézzelfogható, azonnal alkalmazható AI technikákon lesz. Ezen az estén három tapasztalt szakember – Rigó Ferenc, Székely Szabolcs és Szabó Levente – nem csupán a trendekről, filozófiákról beszél, hanem élőben, a gyakorlatban mutatja be azokat a promptokat, munkafolyamatokat és megoldásokat, amelyekkel időt és pénzt spórolhatsz a vállalkozásodban, és/vagy hatalmasat lendíthetsz termelékenységeden.
Kiknek szól a rendezvény? Olyan közgazdászokat, vállalkozókat és cégvezetőket várunk, akik nem csak érteni akarják az AI-t, hanem hatékonyan használni is szeretnék a mindennapi munkájuk során.
️ Jegyinformációk: A rendezvény az RMKT (Romániai Magyar Közgazdász Társaság) és a RIF tagjai számára kedvezményes áron érhető el (30 RON). A nyílt eseményre természetesen külsős érdeklődőket is nagy örömmel várunk (számukra a belépés piaci áron történik – 150 RON).
Program:
17:40 – 18:00: Érkezés és regisztráció
18:00 – 18:10: Megnyitó
18:10 – 19:20: Első rész – Esettanulmány alapú technikák
19:20 – 19:30: Kávészünet
19:30 – 20:30: Második rész – AI a gyakorlatban – élő bemutatók
20:30 – 22:00: Szakmai kapcsolatépítés és kötetlen beszélgetés állófogadással (bor és falatkák)
(A szervezők a programváltoztatás jogát fenntartják.)
A helyek száma korlátozott.

boeback + musspell koncert
2026-04-15 19:00 - 21:00 | Planetárium, Piata Unirii 10, Kolozsvár, Kolozs, Románia
• boebeck
🇭🇺 A boebeck zenekar első, saját névre keresztelt 2023-as albumának megjelenése óta nemcsak a legjelentősebb magyar fesztiválokon, hanem több külföldi klubban is játszhatott, beleértve a Liverpool SoundCity, a hamburgi Reeperbahn és a bilbaói BIME fesztiválokat. 2024 tavaszán a boebeck az I Love You Honey Bunny zenekarral (CZ) turnézott több európai nagyvárosban, nyáron Paolo Nutini (UK) előtt játszhatott Budapesten, illetve olyan fesztiválokon mutathatta be új, ‘lucky’ című EP-jét, mint a Sziget, a Fishing on Orfű vagy a litván Loftas Fest. A zenekar legutóbbi EP-je az ‘evil under the sun’ címet viseli és 2025 februárjában jelent meg. 2025 nyarán többek között az Electric Castle, a Művészetek Völgye és az Ördögkatlan fesztiválokon lehetett őket hallani, májusban pedig az osztrák Bilderbuch előzenekara voltak Budapesten. A zenekar 2025 őszén két új dallal jelentkezett, melyek már a következő album előfutárai, az újabb izgalmas, együtt töltött évet pedig egy magyar, lengyel és lett állomásokkal tűzdelt turnéval ünnepelték.

• musspell
🇭🇺 A kolozsvári Musspell zenei projekt harmóniavilága melankolikus, dark, dream-pop stílusú, melyben fellelhetőek északi motívumok. Világuk jellegzetessége, hogy a női vokálszólamok összefonódva hol együtt zengve, hol egymást kihangsúlyozva érvényesülnek. Elektronikus hangszereléssel valósítják meg zenei koncepciójukat melyben a gitár-, keyboard- és live dobszólamot kiegészítő synth hangszínek kísérnek. A zenekar rangos európai fesztiválon és showcase-en lépett fel, többek között a Glastonbury, az Eurosonic, az Electric Castle, a Volt, az Exit, a Reeperbahn, a Fifty Lab és a Focus Wales rendezvényein.
‘channeling codes’:

Barokk... természetesen | Demeter János természetfotós kiállítása
2026-04-15 18:30 - 20:00 | Györkös Mányi Albert Emlékház, Republicii / Majális u. 5., 1A ajtó, Kolozsvár, Kolozs, 400015, Románia
📣 2026. április 15-én, szerdán, 18:30 órakor nyílik meg DEMETER JÁNOS 🔸BAROKK… TERMÉSZETESEN🔸 című egyéni természetfotó kiállítása az EMKE Györkös Mányi Albert Emlékházában (Kolozsvár, Republicii / Majális u. 5.). Üdvözlő beszédet mond KÓS KATALIN, az emlékház vezetője. A kiállítást DR: FARKAS GYÖRGY egyetemi oktató, fotográfus méltatja. A tárlat május 11-ig tekinthető meg. Szeretettel várunk mindenkit!
▶️ DEMETER JÁNOS az alábbiakat vallja magáról:
„Barokk. Természetesen!
Már nem emlékszem pontosan mikor történt. A szerzőre és a műre viszont pontosan emlékszem. Mai napig emlékszem az érzésre. Olyan volt, mint amikor az ember megtalál valamit, amit addig valahogy nem talált. Pedig ott volt. És akkor……. egyszer csak………. Olyan ez, mint a megvilágosodás, vagy mint a megérkezés. Mintha mindig kerestem volna ezeket a harmóniákat, dallamokat, színeket, ízeket, árnyékokat, fényeket……. életérzést.
Kisgyerek koromban nagyon szerettem a nagyszüleimmel aludni. Óriási ágy, én középen. Nagyapám, aki a szülővárosomban Baróton a jobb időkben egyszerre három-négy kórusnak is karnagya volt, minden este jó magasra felpúpolta a párnáit, feltette a zöld színű necc hajsapkáját, fogott egy könyvet, amiről kiderült, hogy partitúra, bebújt az ágyba és olvasott. Dúdolta a dallamot, beintett a szólamoknak, irányította a zenekart, én pedig tágra nyílt szemekkel és fülekkel követtem az eseményeket. Sokáig nem értettem ezt a zene iránti szerelmet. Csak azt láttam, hogy ilyenkor elindul egy beszélgetés nagyapám és valami magasabb rendű világ között, és közöttük nincs más, csak dallamok és harmóniák.
Aztán én is el kezdtem muzsikálni. A rám erőltetett hegedűt hamar abbahagytam, aztán jött gitár, basszus gitár, dobok, próbálkozás a lanttal, aztán furulyák, és aztán valahogy úgy hozta az élet, hogy épp akkor kezdtem el Bakfark Bálint lant muzsikáját hallgatni, amikor Kós Károly Varjú nemzetségét olvastam. Az volt számomra Erdély reneszánsz kori üzenete és azzal el is kezdődött a reneszánsz korszakom. Közel kerültek hozzám Erdély várai, erőd-templomai, a falfestmények, a várkastélyok, a Kájoni gyűjtemény, Giovanni Battista Mosto madrigáljai, Bornemissza Anna és Tófői Zsófia szakácskönyvei – és természetesen Bakfark Bálint lant zenéje és a Kájoni Consort régizene együttes.
Azt hittem, hogy na! Megérkeztem! Szerettem mindent belőle.
De valahol mégis éreztem, tudtam, hogy valaminek még jönnie kell. És jött. És megváltoztatott mindent, ami addig volt. Az értékrendemet, a látásmódomat, az ízlésemet, a világszemléletemet.
Szóval, ahogy szokták mondani, eluralkodott rajtam.
Ez volt a barokk. Főleg a barokk zene, benne a Händel-operákkal.
Na! Az volt az a bizonyos megérkezés.
Aztán jött a természetfotó. És azon kaptam magam, hogy amikor egyik-másik képen dolgozom, barokk zenét hallgatok. Mindenik fotóhoz jött egy zene. Akkor jött az ötlet, hogy a fotóknak és a zenének az élményét osszam meg másokkal is.
Mert egy kicsit mindenkiben ott van a barokk.
A barokk fényes, a barokk sötét, a barokk erős, a barokk gyöngéd, a barokk gőgös, a barokk szerény, a barokk sejtelmes, a barokk tolakodó, a barokk visszafogott, a barokk kitárulkozó, a barokk befele forduló, a barokk színes, a barokk diadalmas, a barokk hangos, a barokk diszkréten erotikus, a barokk kérkedő, a barokk kíváncsi, a barokk csillogó……. a barokk………….. gyönyörű. Mint maga a Világ!
Ezekkel a muzsikáló fotókkal próbálom Önöket elcsábítani az én barokk világomba.”
Demeter Jánosról bővebben itt: https://hu.wikipedia.org/wiki/Demeter_J%C3%A1nos_(politikus)

Helikoni átiratok a magyar költészet napján
2026-04-15 18:00 - 20:00 | Bulgakov Café, Str. Inocențiu Micu Klein 15., Kolozsvár, Kolozs, 400347, Románia
100 év. 11 költő. Egy este. Finom borok
A Magyar Költészet Napját idén az Erdélyi Helikon 100 égisze alatt szervezzük – helikoni elődök versei szólalnak meg kortárs átiratokban, magyar borok kíséretében.
Meghívott költők: Borsodi L. László, Cseh Katalin, Egyed Emese, Fekete Vince, László Noémi, Mărcuțiu-Rácz Dóra, Nagy Zalán, Papp Attila Zsolt, Sánta Miriám, Szántai János, Varga László Edgár.
Sommelier: Ilyés Sándor.
Hopmester: Szántai János.

Időkapszula - Székely Géza kiállítása
2026-04-15 18:00 - 19:00 | Ars Sacra Claudiopolitana Egyházművészeti Kiállítás, Szentegyház utca 4., Kolozsvár, Kolozs, 400394, Románia
Tárlatértékelő: Tamás Iringó, művészettörténész.
Közreműködnek: Adorjáni Réka, csellóművész (J. S. Bach csellószviftjeiből ad elő) és Apa Szilárd Tihamér, diák (szavalat).
Házigazda: Nagy Emőke, történész.

A tárlat megtekinthető: 2026. május 15-ig: hétfő-csütörtök 12-16, péntek 10-13 óra között.

Bajorul - Tudományos konferencia és irodalmi est
2026-04-14 08:00 - 17:00 | Erdélyi Múzeum-Egyesület, str. Napoca nr. 2-4, Kolozsvár
Az Erdélyi Magyar Írók Ligája, az Erdélyi Múzeum-Egyesület, a Helikon és a Napsugár, valamint a Szivárvány gyereklapok, a Kolozsvári Akadémiai Bizottság az irodalmi hagyomány értékes részének tekinti Bajor Andor életművét és az újraolvasása által inspirált irodalmi művek létrehívására vállalkozik, de tudományos konferencia szervezését és az író 100. születésnapjára „időzített” tanulmánykötet kiadását is.
Folytatva ezzel az újra felfedezés, a Bálint Tibor, majd Mózes Attila munkásságával kapcsolatos irodalmi-irodalomtörténeti és kiadói események sorát.
Bajor Andor (Nagyvárad, 1927. szept. 30. ̶ Debrecen, 1991. január 24.) szerkesztő, kritikus, prózaszerző gazdag munkássága a romániai magyar irodalom 1950 és 1990 közötti korszakának markáns része. A Bolyai Tudományegyetem hallgatója majd tanára, kiadói szerkesztő (Állami Irodalmi és Művészeti Kiadó, Irodalmi Könyvkiadó), lapszerkesztő (Napsugár gyermeklap), újságíró (Előre napilap, Keresztény Szó főszerkesztője) és mindeközben író volt, az igazságra nevettetve rámutató fajtából. Szatírái, humoreszkjei, paródiái, karcolatai színpadi és bábszínpadi feldolgozásban is sikeresek voltak.
Munkáit elismeréssel fogadta a korabeli kritika, ma a Petőfi Irodalmi Múzeum Digitális Könyvtárában elérhetők (DIA | Digitális Irodalmi Akadémia)

Hadd idézzünk Bajor Irodalmi lexikonából:centenárium (egyes szövegekben: centinárium): az író vagy költő születésének, illetve halálának évfordulóján az irodalomtörténészek elővesznek egy centit, és lemérik az író vagy költő alakját, mintha kabátot akarnának varrni a részére. Ez a művelet a centenárium. Az eredményeket az író- vagy költőtől vett idézetek közé ékelve hozzák nyilvánosságra. (Lásd Eminescu méretei, Bolyai János nagysága, Dante epikai bősége.) A centinárium elvégzése után az irodalomtörténészek elteszik a centit, és saját részükre varratnak kabátot. #bajorul

Zahorecz Eszter a Bréda Körön
2026-04-13 20:00 - 21:00 | Bulgakov Café, Str. Inocențiu Micu Klein 15., Kolozsvár, Kolozs, 400347, Románia
Az 51. Bréda Ferenc Irodalmi Kör meghívottja Zahorecz Eszter.
Vitaindító: Bogos Krisztina
Moderátor: Nagy Zalán, Péter Blanka
A meghívottról:
Zahorecz Eszter (Várfalva, 2004) műfordító, magyar-spanyol szakos bölcsészhallgató. Egész fiatalkora óta internetes blogot vezet, digitális lábnyoma monstruózus.
